section_heading: Novi val u Srbiji
paragraph_text: Javio se nešto poslije nego u Hrvatskoj. Sredinom 1978. godine u Novom Sadu osniva se Pekinška patka, a tijekom 1979. i početkom 1980. godine u Beogradu su osnovani Šarlo akrobata i Električni orgazam, te Idoli koji će vrlo brzo hitom Maljčiki postati popularni u čitavoj državi. Idoli, Šarlo akrobata i Električni orgazam prije objave samostalnih ploča objavili su zajednički album Paket aranžman koji će u retrospektivi biti proglašen antologijskim.